ד"ר נוזהה אלאסד אלהוזייל מרצה בכירה בבית הספר לעבודה סוציאלית במכללה האקדמית ספיר נבחרה למרצה מעוררת השראה לשנת 2020 מטעם התאחדות הסטודנטים והסטודנטיות ד"ר נוזהה אלאסד אלהוזייל, עובדת סוציאלית ומרצה בכירה בבית הספר לעבודה סוציאלית במכללה האקדמית ספיר קיבלה את אות "מרצה מעוררת השראה" לשנת 2020 מטעם התאחדות הסטודנטים והסטודנטיות. לאחרונה יצא לאור בהוצאת רסלינג ספרה “כשהצל גדול סימן שהשמש שוקעת”, העוסק בחייהן של שלושה דורות של נשים בדואיות על רקע השינויים בחברה.
לאחרונה התקיים ערב הוקרה לסטודנטים פעילים ושותפים של היחידה למעורבות במשרד הדיקן. השנה 450 סטודנטים לקחו חלק ב-31 פרויקטים חברתיים. מתוך הדברים שנשאה נעמה אייד בוהדנה, מנהלת היחידה למעורבות חברתית: "אני נרגשת לפתוח את טקס ההוקרה לשנת תש"פ לפעילי היחידה למעורבות חברתית. השנה ההתרגשות גדולה אף יותר מבשנים עברו, זו הייתה שנה גדושה באירועים מאתגרים לצד הזדמנויות ויוזמות חדשות שנוספו לעשייה השוטפת. התחלתם את שנת הפעילות כל אחד ואחת בפרויקט שלו שלה, מתוך אמונה ורצון לקחת חלק בעשייה משמעותית, ביצירת שינוי.